CELEX: 32021R0028
Language: fi
Date: 2021-01-14 00:00:00
Title: Komission täytäntöönpanoasetus (EU) 2021/28, annettu 14 päivänä tammikuuta 2021, neuvoston asetuksen (EY) N:o 1362/2000 muuttamisesta Meksikosta peräisin olevia banaaneja koskevan unionin tariffikiintiön osalta

15.1.2021   
               
               
                  FI
               
               
                  Euroopan unionin virallinen lehti
               
               
                  L 12/1
               
            
         KOMISSION TÄYTÄNTÖÖNPANOASETUS (EU) 2021/28,
         annettu 14 päivänä tammikuuta 2021,
         neuvoston asetuksen (EY) N:o 1362/2000 muuttamisesta Meksikosta peräisin olevia banaaneja koskevan unionin tariffikiintiön osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan yhteisön ja Meksikon yhdysvaltojen kauppaa ja kaupan liitännäistoimenpiteitä koskevaan väliaikaiseen sopimukseen liittyvän yhteisneuvoston päätöksen N:o 2/2000 tariffimääräysten täytäntöönpanosta yhteisön puolesta 29 päivänä kesäkuuta 2000 annetun neuvoston asetuksen (EY) N:o 1362/2000 (1) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Koska oli tarpeen ottaa huomioon Kroatian liittyminen Euroopan unioniin 1 päivänä heinäkuuta 2013, neuvosto teki päätöksellä (EU) 2019/573 (2) Euroopan unionin ja sen jäsenvaltioiden puolesta Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevan sopimuksen kolmannen lisäpöytäkirjan (3), joka allekirjoitettiin 27 päivänä marraskuuta 2018 ja joka tuli voimaan 1 päivänä maaliskuuta 2020.
                  
               
                     (2)
                  
                  
                     Neuvosto hyväksyi päätöksellä (EU) 2019/104 (4) Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevassa sopimuksessa perustetussa yhteisneuvostossa Euroopan unionin puolesta esitettävän kannan Kroatian Euroopan unioniin liittymisen huomioon ottamiseksi tarvittavista mukautuksista.
                  
               
                     (3)
                  
                  
                     EU–Meksiko-yhteisneuvoston päätöksessä N:o 1/2020 (5) säädetään Meksikosta peräisin olevien tuoreiden banaanien vapaaseen liikkeeseen luovutukseen unionissa sovellettavan unionin tariffikiintiön korotuksesta.
                  
               
                     (4)
                  
                  
                     Asetusta (EY) N:o 1362/2000 olisi sen vuoksi muutettava, jotta EU–Meksiko-yhteisneuvoston päätöksessä N:o 1/2020 vahvistettu tariffikiintiön korotus voidaan panna täytäntöön. Koska banaaneja koskeva vuoden 2020 tariffikiintiö on käytetty loppuun, kyseisen vuoden lisämäärälle on annettava yksilöllinen järjestysnumero.
                  
               
                     (5)
                  
                  
                     Jotta tämän tariffikiintiön soveltaminen ei viivästyisi tarpeettomasti, tämän asetuksen olisi tultava voimaan kiireellisesti ja sitä olisi sovellettava takautuvasti kolmannesta päivästä sen jälkeen, kun EU–Meksiko-yhteisneuvoston päätös N:o 1/2020 on julkaistu Euroopan unionin virallisessa lehdessä.
                  
               
                     (6)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON ANTANUT TÄMÄN ASETUKSEN:
         
            1 artikla
            Muutetaan asetuksen (EY) N:o 1362/2000 liite seuraavasti:
            
                        1)
                     
                     
                        Korvataan järjestysnumerolla 09.1834 merkitty rivi seuraavasti:
                        
                                    Järjestysnumero
                                 
                                 
                                    CN-koodi
                                 
                                 
                                    Kuvaus
                                 
                                 
                                    Vuotuisen tariffikiintiön määrä (nettopaino, jollei toisin mainita)
                                 
                                 
                                    Tariffikiintiötulli (% vähennys)
                                 
                              
                                    ”09.1834
                                 
                                 
                                    0803 90 10 
                                 
                                 
                                    Banaanit, tuoreet (ei kuitenkaan jauhobanaanit)
                                 
                                 
                                    31 päivään joulukuuta 2020
                                    2 000  tonnia;
                                    1 päivästä tammikuuta 2021:
                                    2 010  tonnia
                                 
                                 
                                    Sovellettava kiinteää tullia”.
                                 
                              
                  
                        2)
                     
                     
                        Lisätään rivi järjestysnumerolla 09.1834 ja järjestysnumerolla 09.1847 merkittyjen rivien väliin seuraavasti:
                        
                                    Järjestysnumero
                                 
                                 
                                    CN-koodi
                                 
                                 
                                    Kuvaus
                                 
                                 
                                    Vuotuisen tariffikiintiön määrä (nettopaino, jollei toisin mainita)
                                 
                                 
                                    Tariffikiintiötulli (% vähennys)
                                 
                              
                                    ”09.1838
                                 
                                 
                                    0803 90 10 
                                 
                                 
                                    Banaanit, tuoreet (ei kuitenkaan jauhobanaanit)
                                 
                                 
                                    13 päivästä elokuuta 2020
                                    31 päivään joulukuuta 2020:
                                    10 tonnia
                                 
                                 
                                    Sovellettava kiinteää tullia”
                                 
                              
                  
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 13 päivästä elokuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä tammikuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 157, 30.6.2000, s. 1
         
         
            (2)  Neuvoston päätös (EU) 2019/573, annettu 8 päivänä huhtikuuta 2019, Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevaan sopimukseen Kroatian tasavallan Euroopan unioniin liittymisen huomioon ottamiseksi liitettävän kolmannen lisäpöytäkirjan tekemisestä Euroopan unionin ja sen jäsenvaltioiden puolesta (EUVL L 100, 11.4.2019, s. 3).
         
            (3)  EYVL L 325, 20.12.2018, s. 3.
         
            (4)  Neuvoston päätös (EU) 2019/104, annettu 22 päivänä toukokuuta 2018, Euroopan yhteisön ja sen jäsenvaltioiden sekä Meksikon yhdysvaltojen taloudellista kumppanuutta, poliittista yhteensovittamista sekä yhteistyötä koskevassa sopimuksessa perustetussa EU–Meksiko-yhteisneuvostossa Euroopan unionin puolesta esitettävästä kannasta yhteisneuvoston päätösten N:o 2/2000 ja N:o 2/2001 muuttamiseen Kroatian tasavallan Euroopan unioniin liittymisen huomioon ottamiseksi (EUVL L 21, 24.1.2019, s. 23).
         
            (5)  EU–Meksiko-yhteisneuvoston päätös N:o 1/2020, annettu 31 päivänä heinäkuuta 2020, päätöksen N:o 2/2000 muuttamisesta [2020/1180] (EUVL L 259, 10.8.2020, s. 40).